Naziv županije: **ISTARSKA**

Naziv škole: **OŠ dr. Mate Demarina**

Sjedište i adresa: **Munida 3, Medulin**

Matični broj škole: **03208290**

OIB: **82090031065**

**Klasa: 400-02/22-01/5**

**Ur. Broj: 2168-02-22-1**

**Medulin, 29.12.2022.**

**OBRAZLOŽENJE 2. IZMJENA I DOPUNA FINANCIJSKOG PLANA ZA 2022. GODINU TE PROJEKCIJA ZA 2023. I 2024. GODINU**

**NAZIV PRORAČUNSKOG KORISNIKA: OŠ DR. MATE DEMARINA**

**SAŽETAK DJELOKRUGA RADA**

Osnovna škola dr. Mate Demarina sa svojom matičnom školom i PO Banjole u općini Medulin te područnim odjelima Ližnjan i Šišan u općini Ližnjan obuhvaća široko područje s naseljima raspršenim u krugu od 11 km. Prometnu komunikaciju sa školom osigurala je Istarska županija u skladu sa postojećom organizacijom rada škole. Škola pruža osnovno obrazovanje. U školskoj godini 2022./2023. u jutarnjoj se smjeni rad odvija za 381 učenika. U područnim odjelima ima ukupno 166 učenika. Na sve četiri lokacije organiziran je produženi boravak za učenike od prvog do četvrtog razreda. Nastava se izvodi prema nacionalnom kurikulumu MZO, Godišnjem planu i programu rada škole te Školskom kurikulumu.

**NAZIV PROGRAMA 1: 2101 PROGRAM: REDOVNA DJELATNOST OSNOVNIH ŠKOLA - MINIMALNI STANDARD**

**Obrazloženje programa**

Program se sastoji od ukupno četiri aktivnosti. Iz aktivnosti A210101 Materijalni rashodi po kriterijima financira se redovna djelatnost škole; materijalni i financijski rashodi, rashodi za tekuće i investicijsko održavanje, usluge tekućeg i investicijskog održavanja. A210102 Materijalni rashodi po stvarnom trošku odnose se na zdravstveni pregled djelatnika koji se povećao sukladno izmjeni TKU-a. U aktivnosti A210103 Materijalni rashodi po stvarnom trošku – drugi izvori planirani su rashodi nastali korištenjem zajedničkih prostorija kao što su el. energija, voda, komunalne usluge koje se dijele po unaprijed dogovorenom ključu podjele te nam se ta sredstva refundiraju.

Aktivnost A210104 - Plaće i drugi rashodi za zaposlene osnovnih škola odnose se na troškove za plaće koje isplaćuje MZO zaposlenima za obavljeni rad te na ostale rashode za zaposlene kao što su regres, božićnica, jubilarna nagrada, otpremnina kao i za troškove sudskih presuda. Povećanje u odnosu na izvorni plan zbog tužbi za razliku plaće u visini 6% rasta osnovice za razdoblje od prosinca 2015. do siječnja 2017., te a isplaćene su na temelju pravomoćnih sudskih presuda u korist radnika te zbog izmjena TKU-a.

**Zakonske i druge podloge na kojima se zasniva program**

Zakon o odgoju i obrazovanju u osnovnoj i srednjoj školi, Zakon o ustanovama, Upute za izradu proračuna Istarske županije, Godišnji plan i program rada škole, Školski kurikulum, Statut škole, Pravilnik o proračunskom računovodstvu i računskom planu, Pravilnik o proračunskim klasifikacijama, Zakon o računovodstvu, Zakon o proračunu, Odluka o kriterijima, mjerilima i načinu financiranja decentraliziranih funkcija osnovnog školstva za 2022. godinu.

**Usklađenje ciljeva, strategije i programa s dokumentima dugoročnog razvoja**

Ciljevi i strategije biti će usklađeni sa mjerama iz Plana razvoja Istarske županije za 2021.-2027. po donošenju.

**Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Sredstva su planirana sukladno Odluci o kriterijima, mjerilima i načinu financiranja decentraliziranih funkcija osnovnog školstva za 2022. godinu. Izračun mjesečne dotacije iz koje se financira redovna djelatnost škole provodi se na temelju broja učenika, broju razrednih odjela te broju zgrada škole.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

Uspješna realizacija svih aktivnosti odgojno-obrazovnih do administrativno-tehničkih.

**NAZIV PROGRAMA 2: 2102 PROGRAM: REDOVNA DJELATNOST OSNOVNIH ŠKOLA - IZNAD STANDARDA**

**Obrazloženje programa**

Program se sastoji od aktivnosti Materijalni rashodi po stvarnom trošku iznad standarda, a odnosi se na troškove energenata (električne energije i lož ulja) te na troškove osiguranja imovine i osoba te prijevoz učenika.

**Zakonske i druge podloge na kojima se zasniva program**

Odluka Istarske županije o odobrenim sredstvima za narednu godinu.

**Usklađenje ciljeva, strategije i programa s dokumentima dugoročnog razvoja**

Ciljevi i strategije biti će usklađeni sa mjerama iz Plana razvoja Istarske županije za 2021.-2027. po donošenju.

**Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Sredstva za prijevoz učenika planirana su na temelju broja učenika putnika koji ostvaruju pravo na mjesečnu kartu za prijevoz, troškovi energenata planirani su sukladno potrebama za istim u 2022. godini.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

U prethodnoj godini realizirana su sredstva za prijevoz učenika, kao i za osiguranje, električnu energiju te lož ulje.

**NAZIV PROGRAMA 3: 2301 PROGRAM: PROGRAMI OBRAZOVANJA IZNAD**

**STANDARDA**

**Obrazloženje programa**

Program se sastoji od aktivnosti Županijska natjecanja koja se odnosi na sudjelovanje učenika na natjecanjima znanja i sportskim natjecanjima na županijskoj razini. Izvor financiranja: Školsko sportsko društvo. Aktivnost koja se odnosi na refundaciju troškova prijevoza za sudjelovanje učenika na županijskim natjecanjima. Aktivnost 230103 – Pravna pomoć – odnosi se na isplatu razlike plaće u visini 6% po sudskim presudama za kamate i sudske troškove. Aktivnost školska kuhinja se odnosi na rashode za financiranje prehrane učenika dok borave u školi u skladu s propisanim normativima. Dio troškova sufinanciraju roditelji, a dio sufinanciraju općine Medulin, Marčana i Ližnjan sukladno Odlukama o sufinanciranju ovisno o mjestu prebivališta učenika te socijalnom statusu roditelja koji ostvaruju pravo na sufinanciranje obroka u školi.

Aktivnost produženi boravak odnosi se na plaće za zaposlene učitelje u produženom boravku koje sufinanciraju roditelji te općine Ližnjan i Medulin. Povećanje zbog planiranih troškova sudskih presuda koji su trebali biti isplaćeni radnicima koji su u 2015. i 2016. godini bili zaposleni u OŠ dr. Mate Demarina na temelju podnesenih tužbi za isplatu razlike plaće zbog povećanja osnovice 6%, a izvori financiranja su općine Ližnjan i Medulin te zbog povećanja osnovice za obračun plaće te izmjena TKU-a. Aktivnost Ostali programi i projekti odnosi se na sufinanciranje Općine Medulin za potrebe tiskanja školskog časopisa Cvrčak te za nagrade učenicima. Aktivnost školski list, časopisi i knjige odnosi se na udžbenike koje financira MZO za sve učenike osnovne škole. Aktivnost Izborni i dodatni programi sastoji se od rashoda za izlet učenika, tablete, te ostale troškova koje sufinanciraju roditelji učenika. Povećanje u odnosu na izvorni plan zbog početka organiziranja izleta koji ranije nisu planirani zbog situacije sa pandemijom. U naknadu za Županijsko stručno vijeće – Županijski aktiv učitelja spadaju troškovi ŽSV-a čija je voditeljica učiteljica biologije naše škole.

Zavičajna nastava na području Istarske županije ideja je koja je implementirana u predškolske i školske ustanove sa ciljem očuvanja istarskih posebnosti, kulture i tradicije. Aktivnost osiguranje prehrane djece u osnovnim školama - doniranim sredstvima sufinancira se svakog dana obrok u školi u iznosu od 5,50 kn djeci koja su pogođena siromaštvom. Smanjenje u odnosu na izvorni plan zbog smanjenja broja učenika koji ostvaruju pravo na sufinanciranje jednog obroka dnevno, odnosno na sredstva koja dodjeljuje zaklada „Hrvatska za djecu“. Školska shema aktivnost je kojom se osigurava svakom djetetu barem jednom tjedno voće i povrće te mlijeko i mliječni proizvodi.

**Zakonske i druge podloge na kojima se zasniva program**

Pravilnik o školskoj shemi voća i povrća te mlijeka i mliječnih proizvoda (NN 98/2019, 99/2020 i 130/20), Zakon o udžbenicima i drugim obrazovnim materijalima za osnovnu i srednju školu, Odluke i Rješenja o sufinanciranju školske marende, Pravilnik o

vrstama, uvjetima i postupku za dodjelu potpora Zaklade,,Hrvatska za djecu", Godišnji plan i program rada škole, Školski kurikulum.

**Usklađenje ciljeva, strategije i programa s dokumentima dugoročnog razvoja**

Ciljevi i strategije usklađeni su sa mjerama iz Plana razvoja Istarske županije za 2021.-2027.

**Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Rashodi za školsku kuhinju planirani su po realnoj procjeni ostvarenja istih koji služe za financiranje prehrane učenika dok borave u školi u skladu sa normativima koje donosi nadležno ministarstvo. Sredstva za plaće učitelja u produženom boravku planirana su sukladno broju učitelja u produženom boravku, koeficijentu složenosti poslova i sastoje se od bruto plaće i doprinosa na plaću te troškova prijevoza. Sredstva za aktivnost osiguranje prehrane djece u osnovnim školama dobiveni su na temelju procijenjenog broja učenika korisnika prehrane koji žive u siromaštvu.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

Učenici su sudjelovali na županijskim natjecanjima na kojim su ostvarili zapažene rezultate. Ostvareno je sufinanciranje školske marende i produženog boravka od strane općina kao i mogućnost djece pogođene siromaštvom da imaju besplatan ili sufinanciran jedan obrok po danu u školi. Isto tako, projektom školska shema omogućeno je djeci barem jednom tjedno voće. Sredstva koja su bila planirana za zavičajnu nastavu realizirana su u 2022. godini tiskanjem slikovnice na čakavštini „Miće štorije spod Ladonje“

**NAZIV PROGRAMA 4: 2302 PROGRAM: PROGRAMI OBRAZOVANJA IZNAD**

**STANDARDA**

**Obrazloženje programa**

Program se sastoji od aktivnosti Medni dani te Građanski odgoj. Svrha provedbe A230203 Medni dani je podizanje svijesti djece, od rane dobi, o potrebi konzumacije lokalnih poljoprivrednih proizvoda te ukazati na ulogu i značaj pčelarstva u cjelokupnoj poljoprivrednoj proizvodnji. Ovim Programom predviđena je i promocija hrvatskog pčelarstva. Med koji se dodjeljuje učenicima prvih razreda osnovnih škola zapakiran je u Nacionalnu staklenku za

med, koja se koristi za pakiranje meda koji je proizveden na pčelinjacima u Republici Hrvatskoj. A230202 Građanski odgoj – sredstva su planirana za plaće učiteljima koji provode Građanski odgoj.

**Zakonske i druge podloge na kojima se zasniva program**

Odluka Agencije za plaćanja u poljoprivredi o isplati podnositeljima zahtjeva koji su udovoljili uvjetima za dodjelu potpore iz Programa.

**Usklađenje ciljeva, strategije i programa s dokumentima dugoročnog razvoja**

Ciljevi i strategije usklađeni su sa mjerama iz Plana razvoja Istarske županije za 2021.-2027.

**Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Iznos sredstava predviđen je sukladno broju učenika prvih razreda.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

Realizirana su sredstva za provedbu projekta Medni dani sukladno broju učenika u prvim razredima u Matičnoj školi te područnim odjelima Ližnjan, Šišan i Banjole.

**NAZIV PROGRAMA 5: 2401 PROGRAM: INVESTICIJSKO ODRŽAVANJE OSNOVNIH ŠKOLA**

**Obrazloženje programa**

A240102 Investicijsko održavanje OŠ – iznad standarda, izvor financiranja je županijski proračun. Financiranje obnove dotrajale stolarije u starom dijelu matične škole te renoviranje podova u učionicama produženog boravka.

**Zakonske i druge podloge na kojima se zasniva program**

Sukladno odluci Istarske županije o raspodjeli sredstava.

**Usklađenje ciljeva, strategije i programa s dokumentima dugoročnog razvoja**

Ciljevi i strategije usklađeni su sa mjerama iz Plana razvoja Istarske županije za 2021.-2027.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

Sredstva su utrošena na obnovu stolarije u matičnoj školi, obnovu učionica produženog boravka u starom dijelu matične škole te za hitne intervencije.

**NAZIV PROGRAMA 6: 2405 PROGRAM: OPREMANJE U OSNOVNIM ŠKOLAMA**

**Obrazloženje programa**

Program se donosi na aktivnost K240501 Školski namještaj i oprema – izvor sredstava su vlastiti prihodi, sredstva su namijenjena opremanju učionica. Za nove klupe i stolove za blagovaonicu planirano je ukupno 130.000 kn iz sredstava Općine Medulin. K240502 – Opremanje knjižnice, izvor financiranja su vlastiti izvori, donacije, sredstva MZO-a te sredstva Istarske županije u cilju kontinuirane planske nabave lektirnih naslova kao i stručne literature.

**Zakonske i druge podloge na kojima se zasniva program**

Odluka ravnateljice o nabavi opreme za učionice, Ugovor o donaciji, Odluka Ministarstva o dodjeli sredstava za nabavu lektire.

**Usklađenje ciljeva, strategije i programa s dokumentima dugoročnog razvoja**

Ciljevi i strategije usklađeni su sa mjerama iz Plana razvoja Istarske županije za 2021.-2027.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

U 2021. godini nabavljene su nove klime za dvije učionice u područnom odjelu Ližnjan. Kontinuirani rast knjižničnog fonda kroz godine, osiguravanje dovoljnog broja primjeraka lektirnih naslova za sve razrede.

**NAZIV PROGRAMA 7: 9108 PROGRAM: MOZAIK 4**

**Obrazloženje programa**

Provedba projekta MOZAIK 4 sufinancirana je od strane Europskog socijalnog fonda. Sredstva su planirana za sedam pomoćnika u nastavi za djecu s teškoćama. Projektom se želi pomoći učenicima s teškoćama u razvoju koji pohađaju osnovnoškolske i srednjoškolske programe. Planirana su sredstva za ukupno sedam pomoćnika u nastavi za plaće i naknade plaća.

**Zakonske i druge podloge na kojima se zasniva program**

Odluka Upravnog odjela za obrazovanje sport i tehničku kulturu Istarske županije o priznanju prava na individualnu potporu pomoćnika u nastavi.

**Usklađenje ciljeva, strategije i programa s dokumentima dugoročnog razvoja**

Ciljevi i strategije usklađeni su sa mjerama iz Plana razvoja Istarske županije za 2021.-2027.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

Za školsku godinu 2021./2022. planirana su sredstva za projekt MOZAIK 4 za ukupno osam pomoćnika.

**NAZIV PROGRAMA 7: 9211 PROGRAM: MOZAIK 5**

**Obrazloženje programa**

Provedba projekta MOZAIK 5 sufinancirana je od strane Europskog socijalnog fonda. Sredstva su planirana za sedam pomoćnika u nastavi za djecu s teškoćama. Projektom se želi pomoći učenicima s teškoćama u razvoju koji pohađaju osnovnoškolske i srednjoškolske programe. Planirana su sredstva za ukupno sedam pomoćnika u nastavi za plaće i naknade plaća.

**Zakonske i druge podloge na kojima se zasniva program**

Odluka Upravnog odjela za obrazovanje sport i tehničku kulturu Istarske županije o priznanju prava na individualnu potporu pomoćnika u nastavi.

**Usklađenje ciljeva, strategije i programa s dokumentima dugoročnog razvoja**

Ciljevi i strategije usklađeni su sa mjerama iz Plana razvoja Istarske županije za 2021.-2027.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

Za školsku godinu 2022./2023. planirana su sredstva za projekt MOZAIK 4 za ukupno 7 pomoćnika.

Zamjenica ravnateljice

Morena Glavinić, prof.